ಮಿಯಾಳ ನಿಜವಾದ ಪ್ರೇಮಿ.

ಮಿಯಾ ಹೇಳುವಂತೆ, ಮೈಖೇಲ್ ನಾಲ್ಕನೆಯ ಶ್ರ‍ೇಣಿಯಲ್ಲಿ ಹಾಗೂ ತಾನು 1ನೇ ಶ್ರ‍ೇಣಿಯಲ್ಲಿದ್ದಾಗ, ಮೈಖೇಲ್ ತನಗೆ ಶಾಲೆಯ ಪ್ರಾಜೆಕ್ಟ್ ತಂದು ಕೊಟ್ಟ ದಿನದಿಂದ ಅವಳು ಅವನನ್ನು ಪ್ರೀತಿಸುತ್ತಿದ್ದಾಳೆ. ಮೊದಲ ಪುಸ್ತಕದ ಅಂತ್ಯದಿಂದ ಮೂರನೆಯ ಪುಸ್ತಕದವರೆಗೂ ಮಿಯಾಳಿಗೆ ಮೈಖೇಲ್ ಮೇಲೆ ಬದಲು ಬಯಸದ ಬಾಯಿಕಟ್ಟಿದ ಮೂಕ ಭಾವನೆಗಳು ಈ ಭಾವನೆಗಳಿಗೆ ಮೈಖೇಲ್ 3ನೇ ಪುಸ್ತಕದಲ್ಲಿ ಸ್ಪಂದಿಸುತ್ತಾನೆ. ಮೈಖೇಲ್ ಜಪಾನಿಗೆ ಹೋಗುವವರೆಗೂ ಅಂದರೆ ಮಿಯಾಳ ವಿಶ್ವವಿದ್ಯಾನಿಲಯದ ಅಥವಾ ಪ್ರೌಢಶಾಲೆಯ ಎರಡನೆಯ ವರ್ಷದುದ್ದಕ್ಕೂ ಅವರ ಸಂಬಂದ್ಧ ಮುಂದುವರೆಯಿತು ಆ ಅವಧಿಯಲ್ಲೇ ಮೈಖೇಲ್‌ಗೆ ಜುಡಿಥ್ ಗರ್ಷನರ್ ಜೊತೆಗಿನ ಸಂಬಂದ್ಧ ಮಿಯಾಳಿಗೆ ಗೊತ್ತಾಗಿ ಅವರ ಸಂಬಂದ್ಧ ಕಡಿದು ಬಿತ್ತು. ಆದಾಗ್ಯೂ ಮೈಖೇಲ್ ಎರಡು ವರ್ಷದ ನಂತರ ಜಪಾನಿನಿಂದ ಹಿಂದಿರುಗಿದ, ಅಷ್ಟರಲ್ಲಿ ಅವನು ರೋಬೋಟಿಕ್ ಕೈಯನ್ನು ಸಂಶೋಧಿಸಿ ಕುಬೇರನಾಗಿದ್ದನು, ಮಿಯಾ ತಾನಿನ್ನೂ ಅವನನ್ನು ಪ್ರೀತಿಸುತ್ತಿರುವುದಾಗಿ ಅವನನ್ನು ಮರೆತ್ತಿಲ್ಲವೆಂದು ಕಂಡುಕೊಂಡಳು. ಅವನು ಅವಳನ್ನು ಭೇಟಿಯಾದಾಗಲೆಲ್ಲಾ ಚೆಲ್ಲಾಟವಾಡುತ್ತಿದ್ದನು ಮತ್ತು ಚುಂಬಿಸುತ್ತಿದ್ದನು ಕೊನೆಗೊಂದು ದಿನ ತಾನು ಇನ್ನೂ ಮಿಯಾಳನ್ನು ಪ್ರೀತಿಸುತ್ತಿರುವುದಾಗಿ ಹೇಳಿ ಅವಳಿಗಾಗಿ ತಾನು ಇನ್ನೂ ಕಾಯುವುದಾಗಿ ಹೇಳಿದನು. 10ನೇ ಪುಸ್ತಕದ ಕೊನೆಯಲ್ಲಿ ಅವರಿಬ್ಬರು ಜೊತೆಗೂಡುತ್ತಾರೆ.

ಮೈಖೇಲ್ ತೀರಾ ಚುರುಕಾದ, ನೋಡಲು ಸುಂದರವಾದ, ಒಳ್ಳೆ ಮೈಕಟ್ಟನ್ನು ಹೊಂದಿರುವ ಹುಡುಗ ಎನ್ನಲಾಗಿದೆ ಅವನು ಯಾವಾಗಲೂ ಹಾಡುಗಳನ್ನು ಬರೆಯುತ್ತಲ್ಲೋ ಕಂಪ್ಯೂಟರ್ ಮುಂದೆ ಕಾರ್ಯನಿರ್ವಹಿಸುತ್ತಲ್ಲೋ ಕೋಣೆಯಲ್ಲಿ ಬಂಧಿಯಾಗಿರುತ್ತಾನೆ. AEHSನಲ್ಲೇ ಎರಡನೆಯ ಅತಿ ಸುಂದರ ಅವನು ಎಂದು ಮಿಯಾ ಹೇಳುತ್ತಾಳೆ ಮತ್ತು ಅವನ ಕುತ್ತಿಗೆಯಿಂದ ಹೊಮ್ಮುವ ವಾಸನೆಯನ್ನು ತಾನು ಇಷ್ಟಪಡುವುದಾಗಿಯೂ ಹೇಳುತ್ತಾಳೆ. ಕೆಲವೊಮ್ಮೆ ಅವಳ ನಡವಳಿಕೆಯಿಂದ ಅವನಿಗೆ ಬೇಸರವುಂಟಾದರೂ ಮಿಯಾಳನ್ನು ಮೈಖೇಲ್ ತೀರಾ ಆಳಕ್ಕೆ ಪ್ರೀತಿಸುತ್ತಾನೆ. ಮಿಯಾ ತನಗೆ ವಿರುದ್ಧವಾಗಿದ್ದರೂ ಮೈಖೇಲ್ ಅದನ್ನೇ ಇಷ್ಟಪಡುತ್ತಾನೆ ಮತ್ತು ಅವಳನ್ನು ಮದುವೆಯಾಗಲು ಸಿದ್ಧನಿದ್ದಾನೆ. ಆದರೆ ಅವನಿಗೆ ಅವನ ಬುದ್ಧಮತ್ತೆಯನ್ನು ಸಾಬೀತು ಪಡಿಸುವುದು ಮೊದಲ ಆದ್ಯತೆ ಇದರಿಂದಾಗಿಯೇ ಮೈಖೇಲ್ ಜಪಾನಿಗೆ ಹೋಗುವ ಮುನ್ನ, 8ನೇ ಪುಸ್ತಕದಲ್ಲಿ ಅವರಿಬ್ಬರು ಬೇರೆಯಾಗುವುದು. ಮಿಯಾ ಅವನನ್ನು ಎಂದೂ ಸಂಶಯ ದೃಷ್ಟಿಯಿಂದಲ್ಲೇ ನೋಡುತ್ತಾಳೆ, ಅವನು ತನ್ನ ಅತಿಯಾಗಿ ಒಳ್ಳೆಯವನಾದ ಕಾರಣ ಎಲ್ಲಾದರೂ ಒಂದಿಷ್ಟು ವ್ಯತ್ಯಾಸವಾದರೂ ಅವನು ತನ್ನಿಂದ ದೂರವಾಗುತ್ತಾನೆ ಎಂದೇ ಭಾವಿಸುತ್ತಾಳೆ. ಅವರಿಬ್ಬರೂ ಬೇರೆಯಾಗುವುದರಿಂದ ಅವರಿಗೆ ಅನುಕೂಲವೇ ಆಗುತ್ತದೆ, ಅವರು ಮಾಗುವುದಕ್ಕೆ, ಪ್ರೌಢ ಬುದ್ಧಿಗಳಿಸುವುದಕ್ಕೆ ಅವಕಾಶವಾಗುತ್ತದೆ ಮತ್ತು ಮತ್ತೆ ಅವರಿಬ್ಬರು ಒಂದಾದಾಗ ದೃಢ ಸಂಗಾತಿಗಳಾಗಲು ಆಸ್ಪದವಾಗುತ್ತದೆ.


ಆಲ್ಬರ್ಟ್ ಏಯ್ನ್‌ಸ್ಟೇಯ್ನ್ನಲ್ಲಿ ಎರಡನೆಯ ವರ್ಷದಲ್ಲಿ ಓದುತ್ತಿರುವ ಟೀನಾ ಸೌದಿ ಅರೇಬಿಯಾದ ತೈಲ ಮುಖಂಡ ಮತ್ತು ಬ್ರಿಟಿಷ್ ಮಾಜಿ ಅದ್ಭುತರೂಪದರ್ಶಿಯ ಮಗಳು.ಇವಳನ್ನು ವಿಲಕ್ಷಣ ಹೆಣ್ಣೆಂದು ಉಲ್ಲೇಖಿಸಲಾಗಿದೆ. ಅವಳ ತಂದೆಯ ಘನತೆಯಿಂದಾಗಿ ಅವಳಿಗೆ ವಾಹಿಮ್ ಎನ್ನುವ ಅಂಗರಕ್ಷಕನಿದ್ದಾನೆ, ಅವನು ಬೇರೆ ವಿದ್ಯಾರ್ಥಿಗಳಿಂದ ಅವಳನ್ನು ದೂರವಿಟ್ಟರೂ ಲಿಲ್ಲಿ ಜೊತೆ ಜಗಳವಾಡಿ ಬಂದ ಮಿಯಾ ಇವಳ ಪಕ್ಕದಲ್ಲಿ ಕುಳಿತರೆ ಮಾತ್ರ ದೂರವುಳಿಯುತ್ತಾನೆ, ಇದು ಮೊದಲ ಕಾದಂಬರಿಯಲ್ಲೇ ಕಂಡು ಬರುತ್ತದೆ. ಎಲ್ಲಾ ಮೂರು ಹೆಣ್ಣು ಮಕ್ಕಳು ಬಹು ಬೇಗನೇ ಗೆಳೆತನ ಬೆಳೆಸಿಕೊಂಡು ಬಿಡುತ್ತಾರೆ ಮತ್ತು ಟೀನಾ ವಾರಕ್ಕೊಮ್ಮೆ ಖರ್ಚಿಗೆ ಸಿಗುವ ಹಣದಲ್ಲಿ ಸ್ವಲ್ಪವನ್ನು ಲಿಲ್ಲಿಯ ಟೆಲಿವಿಷನ್ ಷೋಗಾಗಿ ಕೊಡುವ ಧಾರಾಳತನ ಪ್ರದರ್ಶಿಸುತ್ತಾಳೆ. ಟ್ರಿನಿಟಿಯ ಬೇರೆ ಶಾಲೆಯ ಡೇವ್ ಫಾರೂಖ್-ಎಲ್-ಅಬಾರ್ ಜೊತೆ ಓಡಾಡುತ್ತಾಳೆ; ಆನಂತರ ಲಿಲ್ಲಿಯ ಜೊತೆ ಸಂಬಂದ್ಧ ಮುರಿದುಕೊಂಡ ಬೋರಿಸ್ ಪೆಲ್ಕೋವ್‌ಸ್ಕಿ ಜೊತೆ ಡೇಟಿಂಗ್ ಮಾಡುತ್ತಾಳೆ. ಎಂಟನೇ ಕಾದಂಬರಿ ಅಷ್ಟು ಹೊತ್ತಿಗೆ ಮಿಯಾ ಮತ್ತು ಲಿಲ್ಲಿಯ ಸ್ನೇಹಕ್ಕೆ ಭಂಗವುಂಟಾಗುತ್ತದೆ ಮತ್ತು ಮಿಯಾ ಟೀನಾ ಜೊತೆ ಹೆಚ್ಚು ಗೆಳೆತನದಿಂದಿದ್ದು ಬಿಡುತ್ತಾಳೆ. ಟೀನಾ ಯಾವಾಗಲೂ ಪ್ರಣಯಭರಿತ ಕಾದಂಬರಿಗಳನ್ನೇ ಹೆಚ್ಚು ಓದುತ್ತಿದ್ದುದರಿಂದ ಅವಳನ್ನು ಮಿಯಾ ಪ್ರಣಯ ಪರಿಣಿತಳು ಎಂದು ಪರಿಗಣಿಸುತ್ತಾಳೆ. ಯಾವಾಗಲೂ ಕಲ್ಪನಾವಿಲಾಸದಲ್ಲೇ ಇದ್ದು ಬಿಡುವ ಟೀನಾ ಮೂಢಳು ಎಂದು ಮಿಯಾ ಮೊದಲುಗೊಂಡು ಎಲ್ಲರು ಭಾವಿಸಿದರೂ ಟೀನಾ ವಿದ್ಯಾಭ್ಯಾಸದಲ್ಲಿ ಮತ್ತು ಸಾಮಾಜಿಕ ವಿಚಾರಗಳಲ್ಲಿ ತೀರಾ ಬುದ್ಧಿವಂತಳು. ಒರಟು ಲಿಲ್ಲಿಗಿಂತ ಸೂಕ್ಷ್ಮವಾದ ವಿಚಾರಗಳಿಗೆ ಸಲಹೆ ಬೇಕೆಂದಲ್ಲಿ ಮಿಯಾ ಟೀನಾಳನ್ನೇ ಅವಲಂಬಿಸುತ್ತಾಳೆ.





















ಅವ್ಯವಸ್ಥೆ
ಮೈಖೇಲ್ ಮಾಸ್ಕೋವಿಟ್ಜ್
ಲಿಲ್ಲಿ ಮಾಸ್ಕೋವಿಟ್ಜ್
ಪಾತ್ರಗಳು